section_heading: Lo-fi razdoblje (1990. – 1993.)
paragraph_text: Ween je potom potpisao ugovor s većim izdavačem Elektra Recordsom i 10. studenoga 1992. objavio album Pure Guava. Na tom se uratku nalazi najuspješniji singl skupine, "Push th' Little Daisies", zbog kojeg je stekao pozornost medija i MTV-a – spot za tu pjesmu pojavio se u emisiji Beavis and Butt-Head. Ta je pjesma bila uspješna i u Australiji; ondje se pojavila na 18. mjestu ljestvice singlova.<ref> Na pjesmi "Flies on My Dick" gostovao je pjevač Guy Heller, član Melchiondove druge skupine Moistboyz. Heller se nekoliko puta pridružio skupini i uživo s njom pjevao tu pjesmu.<ref> Ween je otišao na američku turneju da bi podržao album, a nastup koji se 9. prosinca 1992. održao u Chapel Hillu u Sjevernoj Karolini snimljen je i 2008. objavljen kao CD/DVD At the Cat's Cradle, 1992. Ween je također nastupio na MTV's Spring Breaku u floridskom Daytona Beachu i u emisiji The Jane Pratt Show.